LICENČNÁ ZMLUVA K SOFTVÉRU CANON

DÔLEŽITÉ

Toto je právna zmluva („zmluva“) medzi vami a spoločnosťou Canon Inc. („Canon“), ktorá upravuje používanie softvérových programov spoločnosti Canon, vrátane príslušných návodov alebo iných tlačených materiálov k týmto softvérovým programom („SOFTVÉR“), ktoré sú určené pre niektoré kopírovacie zariadenia, tlačiarne a multifunkčné periférne zariadenia („produkty“) spoločnosti Canon.

PRED NAINŠTALOVANÍM SOFTVÉRU JE NEVYHNUTNÉ, ABY STE SI STAROSTLIVO PREČÍTALI VŠETKY PRÁVA A OBMEDZENIA POPISOVANÉ V TEJTO ZMLUVE A POROZUMELI IM.  KLIKNUTÍM NA NIŽŠIE UVEDENÉ TLAČIDLO, KTORÝM VYJADRUJETE SVOJ SÚHLAS, ALEBO INŠTALÁCIOU TOHTO SOFTVÉRU SÚHLASÍTE, ŽE BUDETE VIAZANÍ ZMLUVNÝMI PODMIENKAMI UVÁDZANÝMI V TEJTO ZMLUVE.  AK NESÚHLASÍTE S NIŽŠIE UVEDENÝMI ZMLUVNÝMI PODMIENKAMI, SOFTVÉR NEPOUŽÍVAJTE.  

1. UDELENIE LICENCIE
Spoločnosť Canon vám udeľuje osobnú, obmedzenú a nevýhradnú licenciu na používanie (termín „používanie“ tiež zahŕňa ukladanie, zavádzanie, inštaláciu, sprístupnenie, spúšťanie alebo zobrazenie) SOFTVÉRU výhradne s produktmi a iba na počítačoch pripojených k produktom priamo alebo prostredníctvom siete („vyhradený počítač“). 
Máte oprávnenie umožniť používať SOFTVÉR aj ďalším používateľom iných počítačov pripojených k vášmu vyhradenému počítaču, ale len za predpokladu, že zaistíte, že všetci takíto používatelia sa budú riadiť podmienkami tejto zmluvy, a že sa na nich budú vzťahovať obmedzenia a záväzky, ktoré ste sa týmto zaviazali dodržiavať.

Máte oprávnenie vytvoriť jednu kópiu SOFTVÉRU výhradne na záložné účely.

2. OBMEDZENIA
SOFTVÉR nemáte oprávnenie používať inak, než ako je výslovne uvedené a povolené v tejto zmluve. Taktiež nesmiete odstupovať, poskytovať na základe sublicencie, predávať, prenajímať, požičiavať za poplatok, požičiavať alebo prenechať či previesť SOFTVÉR akejkoľvek tretej osobe.  Nemáte oprávnenie SOFTVÉR pozmeňovať, prekladať alebo prevádzať do iného programovacieho jazyka, upravovať, rozkladať, dekompilovať alebo iným spôsobom podrobovať spätnému inžinierstvu, a to isté nesmiete umožniť ani tretím osobám.

3. UPOZORNENIE K AUTORSKÝM PRÁVAM
Nemáte oprávnenie upravovať, odoberať alebo odstraňovať upozornenie o autorských právach spoločnosti Canon a príslušných poskytovateľov licencií, ktoré sú obsiahnuté v SOFTVÉRI a v jeho prípadných kópiách.

4. VLASTNÍCTVO
Spoločnosť Canon a jej poskytovatelia licencií majú vo všetkých ohľadoch práva na duševné vlastníctvo, vlastnícke práva a právne nároky súvisiace so SOFTVÉROM.  Okrem podmienok explicitne vyjadrených v tomto dokumente vám týmto spoločnosť Canon neposkytuje ani neudeľuje žiadnu licenciu alebo právo, či už vyslovené alebo predpokladané, na žiadne duševné vlastníctvo spoločnosti Canon a jej poskytovateľov licencií.

5. KONTROLA VÝVOZU
Súhlasíte, že budete dodržiavať všetky vývozné zákony, obmedzenia a predpisy danej krajiny a že SOFTVÉR nevyveziete alebo opätovne nevyveziete, či už priamo alebo nepriamo, ak by ste tým porušili takéto zákony, obmedzenia a predpisy, alebo ak by ste tak učinili bez všetkých potrebných povolení.

6. PODPORA A AKTUALIZÁCIA
SPOLOČNOSŤ CANON, JEJ DCÉRSKE ALEBO PRIDRUŽENÉ SPOLOČNOSTI A ICH DISTRIBÚTORI, PREDAJCOVIA ALEBO POSKYTOVATELIA LICENCIÍ SPOLOČNOSTI CANON NEZODPOVEDAJÚ ZA UDRŽOVANIE SOFTVÉRU ALEBO ZA POSKYTOVANIE POMOCI PRI JEHO POUŽÍVANÍ, ANI ZA POSKYTOVANIE AKÝCHKOĽVEK AKTUALIZÁCIÍ, OPRÁV ALEBO PODPORU PRE NIŽŠIE UVEDENÝ SOFTVÉR.

7. ODMIETNUTIE ZÁRUK A ZODPOVEDNOSTI
[VYLÚČENIE ZÁRUKY] SOFTVÉR SA POSKYTUJE „TAK, AKO JE“, BEZ AKÝCHKOĽVEK ZÁRUK, ČI UŽ VYSLOVENÝCH ALEBO PREDPOKLADANÝCH, A OKREM INÉHO VRÁTANE PREDPOKLADANÝCH ZÁRUK OBCHODOVATEĽNOSTI A VHODNOSTI NA PRÍSLUŠNÝ ÚČEL.  VŠETKY RIZIKÁ, KTORÉ SA TÝKAJÚ KVALITY A VÝKONU SOFTVÉRU, NESIETE VY.  AK SA PREUKÁŽE, ŽE JE SOFTVÉR CHYBNÝ, ZNÁŠATE VŠETKY NÁKLADY NA NEVYHNUTNÝ SERVIS, OPRAVU ALEBO ÚPRAVU.  NIEKTORÉ KRAJINY ALEBO PRÁVNE JURISDIKCIE NEPOVOĽUJÚ VYLÚČENIE PREDPOKLADANÝCH ZÁRUK, PRETO SA NA VÁS VYŠŠIE UVEDENÉ VYLÚČENIE ZÁRUKY NEMUSÍ VZŤAHOVAŤ.  
TÁTO ZÁRUKA VÁM POSKYTUJE ŠPECIFICKÉ ZÁKONNÉ PRÁVA, ALE MÔŽU VÁM TIEŽ PRISLÚCHAŤ ĎALŠIE PRÁVA, KTORÉ SÚ V KAŽDEJ KRAJINE ALEBO JURISDIKCII INÉ.

SPOLOČNOSŤ CANON, JEJ DCÉRSKE ALEBO PRIDRUŽENÉ SPOLOČNOSTI A ICH DISTRIBÚTORI, PREDAJCOVIA ALEBO POSKYTOVATELIA LICENCIÍ SPOLOČNOSTI CANON NEZARUČUJÚ, ŽE FUNKCIE, KTORÉ SÚ INTEGROVANÉ V SOFTVÉRI, USPOKOJA VAŠE POŽIADAVKY, ANI NEZARUČUJÚ NEPRERUŠOVANÚ ALEBO BEZPORUCHOVÚ PREVÁDZKU SOFTVÉRU.

[VYLÚČENIE ZODPOVEDNOSTI ZA ŠKODY] SPOLOČNOSŤ CANON, JEJ DCÉRSKE ALEBO PRIDRUŽENÉ SPOLOČNOSTI A ICH DISTRIBÚTORI, PREDAJCOVIA ALEBO POSKYTOVATELIA LICENCIÍ NENESÚ ZODPOVEDNOSŤ ZA ŠKODY AKÉHOKOĽVEK DRUHU (OKREM INÉHO VRÁTANE UŠLÉHO ZISKU, STRATY OBCHODNÝCH INFORMÁCIÍ, PRERUŠENIA PODNIKANIA ALEBO INÝCH KOMPENZAČNÝCH, NÁHODNÝCH ALEBO NÁSLEDNÝCH ŠKÔD) SPÔSOBENÉ SOFTVÉROM, JEHO POUŽÍVANÍM ALEBO NEMOŽNOSŤOU HO POUŽÍVAŤ, AJ AK BY SPOLOČNOSŤ CANON, JEJ DCÉRSKE ALEBO PRIDRUŽENÉ SPOLOČNOSTI, ICH DISTRIBÚTORI, PREDAJCOVIA ALEBO POSKYTOVATELIA LICENCIÍ SPOLOČNOSTI CANON BOLI UPOZORNENÍ NA MOŽNOSŤ TAKÝCHTO ŠKÔD.  NIEKTORÉ KRAJINY ALEBO JURISDIKCIE NEDOVOĽUJÚ OBMEDZENIE ALEBO VYLÚČENIE ZODPOVEDNOSTI ZA NÁHODNÉ ČI NÁSLEDNÉ ŠKODY ALEBO ZA ZRANENIE ČI ÚMRTIE OSÔB SPÔSOBENÉ NEDBANLIVOSŤOU NA STRANE PREDÁVAJÚCEHO, A PRETO SA NA VÁS VYŠŠIE UVEDENÉ OBMEDZENIE ALEBO VYLÚČENIE NEMUSÍ VZŤAHOVAŤ.

[ZBAVENIE ZODPOVEDNOSTI] V PLNOM ROZSAHU POVOLENOM PRÍSLUŠNÝM ZÁKONOM TÝMTO ZBAVUJETE SPOLOČNOSŤ CANON, JEJ DCÉRSKE A PRIDRUŽENÉ SPOLOČNOSTI, ICH DISTRIBÚTOROV, PREDAJCOV A POSKYTOVATEĽOV LICENCIÍ SPOLOČNOSTI CANON ÚPLNEJ ZODPOVEDNOSTI VYPLÝVAJÚCEJ ZO VŠETKÝCH NÁROKOV, KTORÉ SA TÝKAJÚ SOFTVÉRU ČI JEHO POUŽÍVANIA, ALEBO S NIMI SÚVISIA.

8. TRVANIE ZMLUVY
Táto zmluva nadobúda účinnosť okamžite po jej prijatí z vašej strany, a to buď potvrdením vášho súhlasu kliknutím na nižšie uvedené tlačidlo alebo nainštalovaním SOFTVÉRU, a zostáva v platnosti až do jej ukončenia.  Túto zmluvu máte oprávnenie ukončiť zničením SOFTVÉRU vrátane všetkých jeho kópií. 
Táto zmluva sa tiež ukončí, ak nedodržíte akúkoľvek zo zmluvných podmienok.  Po ukončení tejto zmluvy musíte neodkladne zničiť SOFTVÉR a všetky jeho kópie, pričom spoločnosť Canon má navyše oprávnenie uplatniť si príslušné zákonné práva.  Bez ohľadu na vyššie uvedené zostávajú články 4 a 7 až 11 v platnosti aj po ukončení tejto zmluvy.

9. U.S. GOVERNMENT RESTRICTED RIGHTS NOTICE
„Koncový používateľ vlády USA“ označuje akúkoľvek agentúru alebo subjekt vlády USA.  Ak ste koncový používateľ vlády USA, platí nasledujúce: The SOFTWARE is a "commercial item," as that term is defined at 48 C.F.R. 2.101 (October 1995), consisting of "commercial computer software" and "commercial computer software documentation," as such terms are used in 48 C.F.R. 12.212 (September 1995).  Consistent with 48 C.F.R. 12.212 and 48 C.F.R. 227.7202-1 through 227.7202-4 (June 1995), all U.S. Government End Users shall acquire the SOFTWARE with only those rights set forth herein.  The manufacturer is Canon Inc./30-2, Shimomaruko 3-chome, Ohta-ku, Tokyo 146-8501, Japan.

10. ODDELITEĽNOSŤ
Ak bude akákoľvek časť tejto zmluvy akýmkoľvek miestne príslušným súdom alebo tribunálom prehlásená alebo označená za neplatnú, stane sa vo vzťahu k jurisdikcii príslušného súdu alebo tribunálu neplatnou a neúčinnou, pričom všetky ostatné podmienky tejto zmluvy zostávajú v platnosti a účinnosti v plnom rozsahu.

11. SÚHLAS
KLIKNUTÍM NA NIŽŠIE UVEDENÉ TLAČIDLO, KTORÝM VYJADRUJETE SVOJ SÚHLAS, ALEBO INŠTALÁCIOU TOHTO SOFTVÉRU PREHLASUJETE, ŽE STE SI TÚTO ZMLUVU PREČÍTALI, POROZUMELI JEJ A ŽE SÚHLASÍTE, ŽE BUDETE VIAZANÍ JEJ ZMLUVNÝMI PODMIENKAMI.  TAKISTO SÚHLASÍTE, ŽE TÁTO ZMLUVA PREDSTAVUJE ÚPLNÚ A JEDINÚ ZMLUVU MEDZI VAMI A SPOLOČNOSŤOU CANON TÝKAJÚCU SA JEJ PREDMETU A NAHRÁDZA VŠETKY NÁVRHY ALEBO PREDCHÁDZAJÚCE ZMLUVY, ČI UŽ ÚSTNE ALEBO PÍSOMNÉ, AKO AJ AKÚKOĽVEK INÚ KOMUNIKÁCIU MEDZI VAMI A SPOLOČNOSŤOU CANON, KTORÉ SA TÝKAJÚ JEJ PREDMETU.  ŽIADNY DODATOK K TEJTO ZMLUVE NEBUDE PLATNÝ, POKIAĽ NEBUDE PODPÍSANÝ RIADNE SPLNOMOCNENÝM ZÁSTUPCOM SPOLOČNOSTI CANON.

Ak máte akékoľvek otázky k tejto zmluve, alebo ak chcete z iného dôvodu kontaktovať spoločnosť Canon, píšte na adresu obchodného oddelenia dcérskej spoločnosti Canon alebo jej distribútora/predajcu, ktorý pôsobí v krajine, kde ste produkt zakúpili.

Č. I010G017560